مصطفى الباكوري رئيس جهة الدار البيضاء الكبرى ورئيس مجلس ادارة الوكالة المغربية للطاقة الشمسية بان فنشاط رسمي. بان بلحية طلقها هاد ليام اللي عاش فيلم هيتشكوكي من نهار تمنع يركب فطيارة كانت غادية للامارات. خرجات اشاعات حاكماتو ودانتو فقضايا هو ما فراسوش. اليوم رسميا حضر لاجتماع باعتبارو رئيس جهة الدار البيضاء الكبرى. الاجتماع دارو شكيب بنموسى رئيس اللجنة الخاصة بالنموذج التنموي بالرباط وتلاقى مع وفد عن جمعية جهات المغرب. قدم فيه بنموسى “خلاصات تقرير كان دارو على النموذج التنموي الجديد. البكوري حضر بهاد الصفة. طبعا حضور ماشي مجاني عندو رسائل. حقاش ماشي كاع رؤساء الجهة جاو. جا غير وفد منهم. ما جا لا بعيوي ديال الجهة الشرقية لا مجاهد ديال جهة تادلة بني ملال ازيلال هاداك الفيلم ديالو بدا يتاضح. اللي عارفاه “كود” انو بقى كيخدم فالجهة ومتبع مشاريعها حتى فبداية هاد الفيلم. كان ديما على اتصال. كان كيخدم عن بعد من دارو فالرباط. 
عاجل. وفين آ صحاب راه الباكوري مغضوب عليه وووو. ها هو حضر اجتماع رسمي بهاد الصفة =صورة